CELEX: 62019CB0692
Language: hu
Date: 2020-04-22 00:00:00
Title: C-692/19. sz. ügy: A Bíróság (nyolcadik tanács) 2020. április 22-i végzése (Watford Employment Tribunal [Egyesült Királyság] előzetes döntéshozatal iránti kérelme) – B kontra Yodel Delivery Network Ltd (Előzetes döntéshozatal – A Bíróság eljárási szabályzatának 99. cikke – 2003/88/EK irányelv – Munkaidő-szervezés – A „munkavállaló” fogalma – Csomagok szétosztását végző vállalkozás – Szolgáltatási megállapodás alapján foglalkoztatott futárok minősítése – A futárok azon lehetősége, hogy alvállalkozókat alkalmazzanak és hogy egyidejűleg harmadik személyek számára hasonló szolgáltatásokat nyújtsanak)

31.8.2020   
            
            
               HU
            
            
               Az Európai Unió Hivatalos Lapja
            
            
               C 287/22
            
         
      A Bíróság (nyolcadik tanács) 2020. április 22-i végzése (Watford Employment Tribunal [Egyesült Királyság] előzetes döntéshozatal iránti kérelme) – B kontra Yodel Delivery Network Ltd
      (C-692/19. sz. ügy) (1)
      
      (Előzetes döntéshozatal - A Bíróság eljárási szabályzatának 99. cikke - 2003/88/EK irányelv - Munkaidő-szervezés - A „munkavállaló” fogalma - Csomagok szétosztását végző vállalkozás - Szolgáltatási megállapodás alapján foglalkoztatott futárok minősítése - A futárok azon lehetősége, hogy alvállalkozókat alkalmazzanak és hogy egyidejűleg harmadik személyek számára hasonló szolgáltatásokat nyújtsanak)
      (2020/C 287/33)
      Az eljárás nyelve: angol
      
         A kérdést előterjesztő bíróság
      
      Watford Employment Tribunal
      
         Az alapeljárás felei
      
      
         Felperes: B
      
         Alperes: Yodel Delivery Network Ltd
      
         Rendelkező rész
      
      A munkaidő-szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelvet akként kell értelmezni, hogy azzal ellentétes, hogy az ezen irányelv értelmében vett „munkavállalónak” minősüljön a feltételezett munkáltató által olyan szolgáltatási megállapodás alapján foglalkoztatott személy, amely pontosítja, hogy ez a személy önálló vállalkozó, amennyiben e személy rendelkezésére állnak az alábbi lehetőségek:
      
                  —
               
               
                  alvállalkozók, illetve helyettesek igénybevétele azon szolgáltatás teljesítésére, amelynek nyújtását vállalta;
               
            
                  —
               
               
                  a feltételezett munkáltatója által felajánlott különféle feladatok elfogadása, illetve elfogadásuk megtagadása, vagy e feladatok maximális számának egyoldalú meghatározása;
               
            
                  —
               
               
                  szolgáltatások nyújtása harmadik felek, köztük a feltételezett munkáltató közvetlen versenytársai számára, és
               
            
                  —
               
               
                  saját „munkaidejének” bizonyos paraméterek keretében történő meghatározása, valamint idejének oly módon történő beosztása, hogy az a feltételezett munkáltatójának kizárólagos érdekei helyett a személyes kényelméhez igazodjon,
                  mivel egyrészről e személy függetlensége nem tűnik fiktívnek, másrészről pedig nem lehet megállapítani az említett személy és feltételezett munkáltatója közötti alárendeltségi viszony fennállását. A kérdést előterjesztő bíróságnak kell azonban elvégeznie e személynek a 2003/88 irányelvre tekintettel történő minősítését, az e személlyel, valamint az által végzett gazdasági tevékenységgel kapcsolatos valamennyi releváns tényezőre figyelemmel.
               
            
         (1)  HL C 423., 2019.12.16.